《蛾眉亭》
明代·陶安

山川一统渺无边，喜动双蛾黛色妍。天地气通门户辟，江淮境对水云连。

藤烟翠湿灵鳌脊，桃雨红飘跃鲤肩。星斗入帘毛发冷，清樽更吊锦袍仙。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。